open-index/open-wikipedia-markdown huggingface dataset:
Ad consequentiam argudioa

***Ad consequentiam*** **argudioa** edota ***argumentum ad consequentiam*** (latinez *ondorioetan argudiatua*) argudio edo baieztapen bati erantzuteko dakartzan ustezko ondorio negatibo edo positiboak aipatzean datzan falazia logiko bat da. Honako egitura du:

# A-k B baieztatzen du
# B-k ondorio gisa C du, negatiboa edo txarra dena
# Hortaz, B gezurra da

Egota guztiz alderantzizkoa:

# A-k B baieztatzen du
# B-k ondorio gisa C du, positiboa edo ona dena
# Hortaz, B egia da

## Kanpo estekak
Sozialismorako Galiziar Mugimendua

**Sozialismoarako Galiziar Mugimendua** (galizieraz, *Movemento Galego ao Socialismo [MGS]*) galiziar erakunde politiko independentista ezkertiar bat da.

## Kanpo estekak 
* Webgune ofiziala
Areiltza Doktorearen zumarkalea

**Areiltza Doktorearen zumarkalea** Bizkaiko Bilbo hiriburuko erdigunean dagoen etorbide bat da, Indautxu auzoan. On Diego Lopez Haroko kale nagusian hasi eta ipar-hegoaldeko norantzan Maria Diaz Harokoa kalearekin paraleloki luzatuz, Autonomia kalean amaitzen da. Bere ibilbidearen erdialdera, Urkixo zumarkaleak alderik-alde zeharkatzen du.

Izena Enrique Areiltza Arregi bilbotar medikuaren omenez darama, ezagunagoa Areiltza Doktorea izenaz. Zumarkale honetan dagoen anbulategiak ere bere omenezko izena darama.

## Eraikin nabarmenak 
* Areiltza Doktorearen zumarkalearen 10. zenbakiko eraikina
* Areiltza Doktorea anbulategia

Fitxategi:Bilbao - Ambulatorio Doctor Areilza.jpg|Areiltza Doktorea anbulategia.

## Kanpo estekak
Božena

**Božena** emakume izen bat da. Hainbat pertsona ezagun daude izen horrekin:

* Božena (Křesinová), Bohemiako dukesa
* Božena Angelova, Esloveniako bibolin-jotzailea
* Božena Dobešová, Txekiar gimnasta
* Božena Komárková, Txekiar filosofoa
* Božena Laglerová, Txekiar hegazkin pilotoa
* Božena Němcová, Txekiar idazlea
* Božena Srncová, Txekiar gimnasta

## Ikus, gainera 
* Bożena

## Kanpo estekak
Bożena

**Bożena** (Polonierazko ahoskera [bɔˈʐɛna]) poloniar emakume izen bat da, originalki *Bożana* eta *Bożechna* gisa agertzen dena.  (Jaungoikoa) hitzetik eratortzen da. Hizkuntza eslaviarretan Božena esan ohi da, izen ohikoa Txekia eta Eslovakia.

Santutegian martxoaren 13an, ekainaren 20an eta uztailaren 27an agertzen den izena da.
Biagota

**Biagota** X. mendeko emakume bat izan zen, ziurrenik Boleslaus I.a Bohemiakoaren (915-967) emaztea. Biagotaren existentzia txanpon gutxi batzuetan agertzen da, premisliden dinar zaharrenetariko bateko inskripzioan irakur daiteke BIAGOTACOIIIIX edo BIAGOTACOVIIX, hau da, *Biagota emaztea*. Uste denez txanpon hauek euren ezkontzaren omenez egin ziren.

Boleslaus I.ak lau seme-alaba izan zituen helduarora iristen: Dobrawa, Boleslaus II.a Bohemiakoa, Strachkvas eta Mlada Bohemiakoa. Biagota lau hauen ama ote zen ere eztabaidagarria da eta bere jatorria ez da batere ziurra. Germaniako Erromatar Inperio Santuko estaturen batekoa edo herri eslaviar batekoa izan zitekeen, Bulgarian *Blahota* eta *Bjegota* izen ohikoa baitzen.
Božena (Křesinová)

**Božena (Křesinová)** (? - 1052tik aurrera hila) Oldřich Bohemiakoaren bigarren emaztea (eta agian, aurretik, bere zerbitzaria) eta Bretislaus I.a Bohemiakoaren ama izan zen. Cosmas Pragakoak Oldřich eta Boženaren historia bere *Chronica Boëmorum* liburuan jaso zuen. Kondaira horren arabera Oldřich gaztea (eta ezkondua) Perucera joan zen ehizatzera. Bertan Božena izeneko neskatxa bat ikusi zuen bainatzen ari zela, eta berehala nahi izan zuen berarekin ezkondu. Oldřichel ehitza utzi eta Božena Pragara eraman zuen, non bere seme ez-onartua Bretislaus jaio zen.

Božena, hala ere, Txekiar premisliden salbatzailea izan zen. Oldřichek bi anaia zituen, baina horietako bat, Jaromír bere anaia nagusia Boleslau III.a Bohemiakoak zikiratu zuen. Boleslaus Polonian sartu zuten kartzelan, eta alaba bat izan zuen, antza. Oldrich zen, beraz, premisliden artean seme bat izan eta oinordetza uzteko aukera zuen anaia bakarra. Bere lehen emazteak ez zuen seme-alaba ezagunik izan. Boženaren noblezia eza Cosmasen kronikan agertzen da, eta semea onartzeko beranduago Judith Schweinfurtekoaekin ezkondu behar izan zen, familia noblea izateko.

Kontakizun osoa egia ote den ere, dudatan dago.
Ekimen Komunista

**Ekimen Komunista** kapitalismoa sistema ekonomiko eta sozialaren gainditzearen aldeko erakundea da, bere lan esparrua Euskadi delarik. Horretarako Marx, Engels eta Lenin, zein historian zehar beste hainbat borroka, askapen prozesu eta ekarpen politikoen teoria eta praktikan oinarritzen ei da. Erakunde burujabea da eta funtzionamendu demokratikoa dauka. Ekimen Komunista inperialismoaren aurkako erakunde bat da. Ekimen Komunistak bere lan teoriko zein praktikoa, hainbat gizarte mugimenduetan eta ezker abertzalearen barnean egiten du.

2009ko Europar Legebiltzarreko hauteskundeetan Iniziatiba Internazionalista hautagaitzari babesa eman zion.

## Kanpo estekak
Elisabet Hungariakoa, Bohemiako dukesa

**Elisabet Hungariakoa** (1145-1189) Bohemiako dukesa ezkontidea izan zen, Frederiko Bohemiakoarekin ezkondu eta gero. Bere gurasoak Géza II.a Hungariakoa eta Eufrosina Kievekoa izan ziren. Bohemiako erregente izan zen birritan, bere senarraren ausentzia zela eta.

1157an bere senarrarekin ezkondu zen. 1179an Pragako defentsa antolatu zuen, bere senarra bertan ez zegoelako. Erasoa bere koinatu Sobeslav II.a Bohemiakoak gidatu zuen. Borroka zelaian agertu zen, erlijio ikurrak zeramatzala. 1184an erasotzaile bera berriro saiatu zen Praga erasotzen, eta defentsa bera antolatu zuen, berriro ere irabaziz. 1189an, hala ere, Konrado II.a Bohemiakoaren aurka galdu zuen.

Bikoteak sei seme-alaba izan zituen.

## Genealogia
Ad verecundiam argudioa

***Ad verecundiam*** **argudioa**, **agintearen argudioa** edo **magister dixit**, falazia logiko bat da. Zerbait egiazkoa dela defendatzeko argudioan gai horretan aditua edo jakituna den norbait aipatzean datza.

Pitagorikoek beren jakintza jendaurrean balioztatzeko argudio mota hau erabiltzen zuten: norbaitek "zergatik" galdetzen bazien, pitagorikoek "maisuak horrela esan duelako" (latinez *magister dixit*) edo "berak esan duelako" (latinez *ipse dixit*) erantzuten zuten, alegia, Pitagorasek.

Autoritate politikoa, ekonomikoa edo kulturala duen norbaitek bere esparruarekin zerikusirik ez duen zerbaiti buruz hitz egiten edo iritzia ematen duenean, errazagoa da esaten duenaren sinesgarritasuna zalantzan jartzea; baina, zer gertatzen da autoritatea zientifikoa denean? Bermatuta dago esaten duenaren sinesgarritasuna? Ez beti, eta informazioaren sinesgarritasuna bermatzeko, oso garrantzitsua da jakitea zer iritzi duen komunitate zientifikoak adituak esandakoaz.
Kontuz, beraz, nolabaiteko ospea edo autoritatea duen norbaitek ematen duen informazioarekin. Izan ere, pertsona baten ospeak edo autoritateak ez du bihurtzen erabateko egiaren jabe.

## Adibideak 
Aurreko paragrafoetan azaldutakoa falazia-mota batekin erlazionatu daiteke, *Argumento ad verecundiam* izenaz ezagutzen denarekin, hain zuzen: informazio baten sinesgarritasuna defendatzeko, gai horretan jakituna den (edo nolabaiteko autoritatea duen) norbait aipatzea esan nahi du, bestelako arrazoirik eman gabe. Adibidez: *Arrazoia du berak; biologia ikasi zuen, eta asko daki horri buruz*. Pertsona horrek arrazoia izan dezake esaten duen horretan, baina ez biologia ikasi zuelako.

Adibidea: «2ren erroa irrazionala da, Euklidesek hala esan zuelako».

Falazia honen ahuldadea zeozer agintean bakarrik oinarrituz baieztatzeak, bere egiaztatzea ez duela frogatzen dela da:

* A: «Zerua zerutiarra da, Newtonek hala esan zuelako».
* B: «Newtonek hala esan zuelako ez du egia denik frogatzen, hortaz zerua ez da zerutiarra».

## Erreferentziak 
## Kanpo estekak
Mikrokirurgia

thumb|250px|Orratz mikrokirurgiko bat giza ilea zeharkatzen.
**Mikrokirurgia** mikroskopioaren eta zehaztasun handiko tresnen laguntzaz egiten den kirurgia mota da. 1920. urtean erabili zen lehen aldiz, belarriaren barnealdeko ebakuntzak egiteko. Mikrokirurgia ohiko kirurgia teknikez nekez egin daitezkeen ebakuntzak egiteko erabiltzen da, urologiako batzuk, begietakoak, burmuineko eta bizkarrezur-muinetakoak besteak beste.

## Erreferentziak 
## Kanpo estekak
Emma Mělníkekoa

**Emma** edo **Hemma** (950a baino lehen - 1005-1006 artean) Bohemiako dukesa ezkontidea izan zen, Boleslau II.a Bohemiakoaren bigarren emazten gisa. Bere jatorria ez da ezaguna, Gelasius Dobner historialaren arabera Borgoinako printzesa izan zen, baina azken aldiko historialari eta numismatikoen ikerketek diote Italiar-Borgoinar jatorria zuela eta Emma Italiakoa dela diote, Lotario Frantziakoaren alarguna.

989an ezkondu zen Boleslaus II.arekin eta 1005 edo 1006a inguru hil zen. Oldřich Bohemiakoa eta Jaromír Bohemiakoaren amatzat hartzen da, eta Boleslaus III.a Bohemiakoaren ama Adiva izan zela uste da. Boleslaus III.aren beldur Bavariara joan zela uste da, bere bi semeekin batera. Bertan Henrike II.a Germaniako Erromatar Inperio Santukoaren laguntza militarra eskatu zuten, eta Bohemia, horrela, Germaniako Erromatar Inperio Santuaen barruan geratu zen.

1004an Jaromírrek Praga okupatu zuen eta bere burua duke izendatu. Emma Bohemiara joan zen bueltan, eta Mělníken bizi izan zen heriotzera arte. Txanponak daude EMMA REGINA inskripzioa dutenak, hau da "Emma Erregina".
SV Zulte Waregem

**S.V. Zulte Waregem** (izen osoa *Sportvereniging Zulte Waregem*) Belgikako futbol taldea da, Waregem hirikoa. Belgikako 3 Kopa irabazi ditu.

## Historia 
*KSV Waregem* (1925) eta *Zulte Sportief* (1950) taldeek bat egin zuten 2001 urtean gaur egungo taldea osatzeko.

**KSV Waregem** izan zen bien arteko talde arrakastatsuena, 1966an lehen mailara igo baitzen eta 1974 urtean Kopa eta 1982an Superkopa irabaztea lortu baitzuen. 1986an UEFA Kopako finalerdiak jokatu zituen baina Koloniak utzi zuen finaletik kanpo, Alemanian 4-0 galdu et etxean 3-3 berdinduta. 1999an ordea diru arazo larrien erruz laugarren mailaraino jeitsiarazia izan zen eta horregatik 2001 urtean hiriko beste taldearekin bat egin zuen, estadioa mantenduz baina izenari ezin eutsiz.

Talde berriak hirugarren mailan ekin zion. 2006an Kopa irabazi zuen eta honek Europako txapelketetara itzultzeko aukera eman zion. 2013an Ligako bigarren postua eskuratu zuen, RSC Anderlecht irabazlearengandik bi puntu eskasetara.

2016-17 denboraldian hirugarrena izan da Ligan baina Kopa irabazi du KV Oostende penalti jaurtiketetan gaindituta.

## Palmaresa 
### Belgikan: 4 
* Belgikako Liga (0): bigarrena 2012-13an.
* Belgikako Kopa (3): 1974, 2006, 2017.
* Belgikako Superkopa (1): 1982.

## Kanpo estekak 
*  Webgune ofiziala
Arnisdale

'''''', , Eskoziako Highland eskualdeko herrixka bat da, Skye eta Lochalsh barrutian. Loch Hourn aintziraren ertzean dago, Glenelg udalerritik 10 miliatara. 30 biztanle inguru ditu.

## Kanpo estekak
Gertrudis Babenbergekoa

**Gertrudis Babengergekoa** (c. 1118 &ndash; 1150eko apirilaren 8a) Babenbergeko etxeko kidea zen, eta Bohemiako dukesa ezkontidea 1140tik hil zen arte, Vladislaus II.a Bohemiakoaren ezkontza eta gero.

Leopoldo III.a Austriakoaren eta Ines Waiblingenekoaren alaba zen. Bere aitaren heriotza eta gero Gertrudisen anaia Leopoldo IV.a Bavariakoa bilakatu zen Austriako margravea, eta 1338an premisliden Maria Bohemiakoarekin ezkondu zen, etorkizunean Gertrudisen senarra izango zenaren lehengusina.

Gertrudis Vladislaus II.arekin ezkondu zen, Vladislaus I.a Bohemiakoaren semerik zaharrena, 1140an. Bere senarrak dukerria utzi zuen bere osabaren agintaldian zehar, Soběslav I.a Bohemiakoa, baina osabaren heriotzarekin nobleziak berriro deitu zuen. Amaren aldetik, Gertrudis hohenstaufentar errege Konrado III.a Alemaniakoaren erdi-anaia zen, familia ona Vladislausentzat.

Bere lehengusu Konrado II.a Znojmokoak Praga setiatu zuenean 1142an gaztelua defendatu zuen bere koinatu Teobaldo I.a Jamnitzekoarekin, Vladislausek Konrado III.aren laguntza eskatzen zuen bitartean.

Gertrudisek erlijio instituzioetan interesa zuen eta hainbat kanpoko erlijio gonbidatu zituzten Bohemian instalatzen. Lau seme-alaba izan zituzten eta 1150an hil zen, 32 urte zituela, Pragan.
Habanako txinatar auzoa

thumb|300px|Adiskidetasunaren Ataria, auzoaren sarrera.
**Habanako txinatar auzoa** Habanako Centro Habana auzoan, El Vedado eta Habana Zaharra artean, Latinoamerikako Chinatown zaharrenetariko eta handienetarikoa zen. Garai batean munduko bigarrena bezala onartua izan zen, Ameriketako Estatu Batuetako San Frantzizkokoaren ondoren. Lehenego negozio txinatarrak inguru horretan 1858koak ziren.thumb|250px|Denda txinatarra.

## Historia 
XIX. mende amaieran, 1874tik, txinatar inmigrazioa zonalde honetan kokatu zen, Dragoien kalean eta Zanja kalea artean. Inguru honetan haien kultura barruan ohikoak bihurtu diren negozioak sortu zituzten: dendak, jatetxeak, ikuztegiak, zapatadendak, tailerrak... Laster Karibeko txinatar kokapen nagusia izan zen. XX. mendearen hasieran auzoaren hamar etxe sailetan 10.000 txinatar inguru bizi zen. Denboraz auzoak komertzio-ganbara zuen, balore-burtsa eta guztiz.
thumb|248x248px|Txinatar hilerria
Kubako Iraultzak, baina, egoera hori aldatu zuen. Laster txinatar askok Estatu Batuetako bidea hartu zuen eta auzoaren izaera txinatarra joan zen desegiten. Halaber, Gobernu Iraultzaileak negozioen nazionalizaioari ekin zion, kalte-ordainik ordaindu gabe. Azkenik, ordurako 250.000 txinatar zirenak, gehienek alde egin zuten.

Txinatar auzo honen beste ezaugarria hilerri propioa duela da. Hau Vedado Berriatik gertu dago, Kristobal Kolonen nekropolitik gertu.

1990. urtetan berriro ere lokalak eta ohiturak berreskuratzen hasi zen. Esaterako, berriro ere Txinatar urteberri-egun ospakizuna berreskuratu zen. Gaur egun jatorri kubatar duen txinatarren komunitatea oso txikia da.
thumb|Auzoan denda txiki asko zegoen.
## Sarrerako ataria 
Auzoan sartzeko ataria 1999an inauguratu zen. Ataria Txinako Herri Errepublikak finantziatu zuen. Helburu horrekin eraikitzeko materialak Txinatik eraman zituzten. Izenez Adiskidetasunaren Ataria bezala ezaguna da eta Dragoien kalean dago.

Egitura hormigoizkoa da. Hiru hormigoi tona ditu, zabalera 16 metrokoa eta garaiera 12koa. Hormigoia granito grisez estalita dago eta gainean urre kolorezko zeramikazko teila esmaltatuak ditu. Monumentu arkitektoniko hau horrelako Txina kanpoan dagoen handienetarikoa da eta bakarra Latinoamerikan.
## Erreferentziak 
## Kanpo estekak 
* :Informazio turistikoa.
* :Visit Cub webgunea.
Drahomíra

**Drahomíra Stodorrekoa** (c. 877 edo 890 - 934 edo 936 ondoren hila) Bohemiako dukesa ezkontidea izan zen 915tik 921era. Premisliden Vratislaus I.a Bohemiakoaren emaztea izan zen. Bohemiako Dukerriko erregentea izan zen 921etik 924ra, Wentzeslao I.a Bohemiakoa adinez txikikoa zen bitartean. Bere amagin arreba Ludmila Bohemiakoa erailketa kontratatzeagatik ezaguna da.

Amagin arrebaren hilketarekin Drahomirak boterea hartzen zuela ikusita, Henrike I.a Alemaniakoak agindui zuen boterea Wentzeslaori ematea. Drahomírak ez zuen nahi Wenceslaok boterea hartzea, bere amonak hezi baitzuen eta ez zegoelako ados jasotako hezkuntzarekin. Bere seme kuttuna Boleslau Bohemiakoa zen.

935an Boleslauk Wentzeslao anaia hil zuen eta Drahomira Kroaziara erbesteratu zen. Ohiturak dio gurdi batek harrapatuta hil zela, baina pertsonaiaren inguruko kondairak handiak dira, baita bere semeen arteko etsaitasuna bera piztu zuenarena edo paganismoaren alde egin zuenarena ere.
Helbirga Austriakoa

**Helbirga Austriakoa** (? - 1142) Bohemiako dukesa ezkontidea izan zen Bořivoj II.a Bohemiakoarekin ezkondu eta gero. Helbirga Leopoldo II.a Babenbergekoaren alaba zen. Ezkontza handia 1100eko urrian ospatu zen Znojmon.

Bořivoj Hungariara joan zenean 1120an Helbirga Austriara itzuli zen, bere anaia Leopolod III.a anaiarekin egotera. Göttweigeko abadetxean sartu zen eta bertan hil zen, 1142an.
A silentio argudioa

'''*A silentio* argudioa**, **argumentum a silentio**, **argumentum ex silentio** edo **argudioa isiltasunetik''' isiltasunean edo ebidentzia ezean oinarrituz ondorio bat ateratzen den falazia bat da. Ikasketa klasikoen arloan, termino honek idazle batek gai zehatz bat bere idazlanetan erreferentziatua agertzen ez zenez harekiko ez ikusiarena edo ez jakinarena egiten zuela adierazten du. Arrazoiketa puru gisa erabiltzen denean, falazien artean sailkatua dago, halere arrazoiketa abduktiboa denean baliozkoa eta sinesgarria izan liteke.

Adibidea:
* A: Miren non bizi den ba al dakizu?
* B: Bai, badakit
* A: Non bizi da?
* B: Ez dizut esango.

Orduan Ak Bk Miren non bizi den ez dakiela ondorioztatu lezake, baina ondorio hori ez du justifikatua egon beharrik; beharbada Bk ez baitio esan nahi edota datu konfidentzialtzat baitu.

## Kanpo estekak
2014 Somalian

Jarraian, **2014. urtean Somalian** izandako gertaerak azaltzen dira.

* Irailaren 1an, AEBek zuzenean esku hartu zuten Somalian, Al-Shabab milizia islamistaren aurka aire eraso bat eginda. CNNk zerbitzu sekretuetako iturriak aipatuta argitaratu zuen erasoaren helburua Ahmed Abdi Godane miliziako burua zela, eta Etxe Zuriak oraindik ezin izan zuela baieztatu buruzagi islamista hilda edo bizirik zegoen. Al-Shababek 2013an Nairobiko merkataritza gune bati eraso zionetik —67 lagun hil zituen—, AEBek hainbat bonbardaketa egin zituem Somalian, eta lurrez erasotzeko saialdi bat ere egin zuen 2013ko urrian.

* Irailaren 3an, AEBek Al-Shabab taldeko buruzagi Ahmed Abdi Godane hiltzeko egindako bonbardaketaren biharamunean, Somaliako Gobernuak amnistia eskaini zien milizia islamistako kideei, borroka armatua uztearen truke. Godane hil zutenik ez zuten baieztatu ahal izan AEBek.

* Irailaren 5ean, AEBek Al-Shabab miliziako burua hil zutela baieztatu zuen Somaliak.

* Irailaren 8an, RW Human Rights Watch AEBetako gobernuz kanpoko erakundearen arabera, AB Afrikako Batasuneko misioko soldaduek emakumeak bortxatu eta sexu gehiegikeriak egin zituzten Somalian. HRWek 21 emakumeri egindako elkarrizketetatik ondorioztatu zuen. Ugandan eta Burundin ere egin zuen ikerketa, bi herrialde horietakoak baitira akusazioak jaso zituzten soldaduak.

* Irailaren 30an, Barbaar Ekinbidearen arabera, Somaliako Al-Shabab muturreko milizia islamistako 545 kidek hartu zuten gobernuak egindako amnistia eskaintza. Barbaarrek milizianoen gizarteratzea zuen helburu.

* Abenduaren 25ean, Al-Shababeko 21 kide hil zituzten Somalian.

## Erreferentziak 
## Kanpo estekak
Kontsul (diplomazia)

[thumb|250px|eskuinera|[Italiako Kontsulatua (Iruñea)|Iruñeko Italiako Kontsulatua.]]
**Kontsula** Estatu batek atzerrian Kontsulategi edo Kontsul Bulego batean bere ordezkari izan dadin ipintzen duen funtzionario bat da. Herrialde baten kanpo zerbitzuko funtzionarioa da, ez du izaera politikorik, informazioa eskaini eta administrazio propaganda, aduana, notariotza eta erregistro politikoari buruzko betebeharrak burutzen ditu. Estatu batek beste herrialde batean kontsul bat baino gehiago izan ditzake, denetan maila gorenekoa kontsul nagusia delarik. Kontsulategiak herrialde bakoitzean merkataritza eta ekonomia garrantzia handiena duten hirietan izan ohi dira.

Kanpo Harremanetarako Ministerioak kontsulari jatorrizko hiritarrei atzerrian daudela zenbait beharretan laguntzeko ardura ematen die, tartean hainbat helburuetarako behar dituzten agiriak eskuratzea, zuzenbide defentsarako laguntza ematea, agiri ofizialen legeztatzea (aukera hori ahal denean), herritartetasun ziurtagiriak, pasaporteen ematea eta berriztatzea, herrialdeen nortasun agirien tramitazioa, ekonomia, kultura eta turismo sustapena, eta abar.

## Kanpo estekak
Tom Dumoulin

**Tom Dumoulin** (1990eko azaroaren 11, Maastricht) herbeherear txirrindulari profesional bat da. Gaur egun Team Sunweb taldean lasterka egiten du. Munduko eta Herbereetako erlojupeko txapelduna izan da.

2017an Italiako Giroa irabazi zuen.Eta hurrengo urtean bigarren amaitu zituen Giroa eta Tourra.

## Palmaresa 
## Sailkapen orokorra Itzuli Handietan 
### Klasikoak, Txapelketak eta Olinpiar Jokoak 
## Erreferentziak 
## Kanpo estekak 
*
Itsas belar

[eskuinera|thumb|Itsas belarra ([Kelp algak) Zeelanda Berrian]]
**Itsas belarra** itsasoko hainbat alga makroskopiko eta zelulanitzei ematen zaien izen generikoa da. Horien artean daude alga arre, gorri eta berdeak. Batzuetan **makroalga** deritze, *mikroalga* delakoetatik bereiztearren.

## Morfologia 
Alga makroskopiko gehienetan hainbat ezaugarri morfologiko komun existitzen dira.

* Errizoideak: alga makroskopikoak substratu bati itsatsirik egon ohi dira errizoide izeneko egitura batzuen bitartez. Landareen sustraien antzekoak diren arren, beren funtzio bakarra alga eustea da eta ez dute inolako xurgapenik burutzen. Zenbait kasutan, errizoide hauen ordez, disko basala egon ohi da, sargazoaren (*Sargassum muticum*) kasuan gertatzen den moduan. Aipatzekoa da, zenbait algaren substratua beste alga bat izaten dela, edota kasu batzuetan, baita animalia bat ere.
* Estipea: oinarria eta laminaren artean, hainbat milimetrotik hasi eta zenbait metroko luzera izatera iritsi daitekeen egitura dago. *Laminaria hiperborea* eta L. ochroleuca-ren kasuan, esaterako, estipeak 2 metro izan ditzake, eta maiz, algak eta animaliak bizi ohi dira bertan.
* Lamina: algaren zatirik nabarmenena da, askotariko formak izan ditzakeena.

## Bitxikeriak 
*Belharra*, Donibane-Loihizune parean sortzen den uhin erraldoia izena, itsas belarrean du jatorria.

## Kanpo estekak
Hellicha Wittelsbachekoa

**Hellicha Wittelsbachekoa** (, ; 1160 &ndash; 1198ko abuztuaren 13a) Bohemiako dukesa ezkontidea izan zen 1189tik heriotzera arte, Konrado II.a Bohemiakoarekin ezkondu eta gero.

Bavarian jaioa Oton VII.a Wittelsbachekoaren eta Benedikta Donauwörthekoaren alaba zen. Konradorekin ezkondu zen, garai hartan Znojmoko dukea, 1176a baino lehen, 16 urte zituela eta bere senarrak 41. 1182an Moraviako lehen margravesa izendatu zuten, bere senarra margrave izendatu zuenean Frederiko I.a Germaniako Erromatar Inperio Santukoak. 1189an senarra, enperadorearen eta noblezia lokalaren babesarekin, Bohemiako duke izendatu zuten, eta Hellica dukesa.

1191an Konrado IIa Frederiko I.aren seme Henrike VI.a Siziliako Erresumaren aurkako kanpainan lagundu zuen, eta ez itzuli, Napoliko setioan hil baitzen irailarn 9an. Helicha 1198ko abuztuaren 13an hil zen.
Ida Wettinekoa

**Ida Wettinekoa** (;  edo ; 1030eko hamarkada - 1061 baino beranduago) Saxoniako Wettineko etxearen kidea zen, Bohemiako dukesa ezkontidea 1055tik 1061era, Spytihněv II.a Bohemiakoarekin ezkondu eta gero.

1031 eta 1035 artean jaioa Teodoriko II.a Lusatiakoaren eta Matildaren alaba zen, Eckart I.a Meissengoaren alaba. Idaren aita Eilenburgeko kondea izan zen eta 1032an Lusatiako margrave izendatu zuten. 1034ko azaroaren 19an bere anai-orde Eckard II.a Meissengoaren soldaduek hil zuten.

Ida premislidar Spytihněv II.arekin ezkondu zen eta bi seme-alaba izan zituzten. Ematen duenez 1061eko urtarrilaren 28an, bere senarraren heriotzarekin, Bohemiatik kaleratu zuten semeekin batera. Bere alabaren izena ez dago jasota, baina Wichmann Cellekoa izeneko noble batekin ezkondu zen. Bere seme Svatobor Akileiako Patriarka izendatu zuten 1085ean, baina hurengo urteko otsailean, kale gatazka batean, hil zuten. Baliteke beste alaba bat ere izatea, Sviatopolk II.a Kievekoaren lehen emaztea izango zena.
Ad antiquitatem argudioa

***Ad antiquitatem*** **argudioa** (euskaraz *Usadioari erregutu*) antzinatik zeozer egin edo sinistu izan baldin bada, orduan ongi dagoela edo egia delako baieztapenean oinarritzen den falazia bat da.

Argudio honek hiru suposizio egiten ditu:

* Antzinako pentsamoldea indarrean sartu zenean zuzena zela frogatu zela, hori gezurra izan daiteke, usadioa fundamentu okerretan oinarritua egon baitaiteke.
* Iraganean argudio hau frogarazi zuten arrazoiak gaur egunerako baliagarriak izaten jarraitzen dutela. Zirkunstantziak aldatu badira hau gezurra izan liteke.
* Statu quoa mantentzea aldaketaren aukeraren aurrean hobeagoa ala desiragarriagoa dela, hau okerra izan liteke.

Zenbait adibide:
* Gizartea beti zaldiz mugitu izan da. Ez dago zertan autoz bidaiatu beharrik. Gezurtatzea: Gaur egun bidaia luzeagoak burutu behar direnez, zaldiak ez lirateke egokiak distantzia horiek burutzeko.
* Ideia txarra izango da, inork ez baitu lehendik egin. Gezurtatzea: Lehendik egina ez izatea ez du esan nahi ideia horrek porrot egingo duenik.
* Lege hauek 100 urtez bete izan dira. Ez dago haiek aldatzeko arrazoirik. Gezurtatzea: Baliteke hori egitea aholkatzen duten eta erlatiboki garrantzitsuak diren aldaketak jazo izana.
* Emakumeak betiko legez etxean gelditu beharra dute. Gezurtatzea: Antzinako gizarte desoreken ondorioz emakumeak etxetik kanpo lan egiteko aukera gutxi zituzten. Hori gaur egun jada ez da hala.

## Kanpo estekak
Don't Go Breaking My Heart

'''''Don't Go Breaking My Heart'''* () Elton John eta Kiki Dee britainiar abeslarien abesti bat da. Elton John eta Bernie Taupin musikariek "Ann Orson" eta "Carte Blanche" ezizenez konposatu zuten.

1976an single moduan argitaratua izan zen.

## Kanpo estekak 
* *Don't Go Breaking My Heart'' abestia entzungai. Youtube.com
Candle in the Wind

***Candle in the Wind*** (euskaraz *Kandela Airean Bezala*) Elton John eta Bernie Taupin musikariek konposatutako abesti bat da. 1973ko *Goodbye Yellow Brick Road* diskoan argitaratu zen.

Taupinen arabera, "abestiaren hitzek gazterik ospea lortu eta bere bizitzako loraldian hil den norbaiten gaia jorratzen du, abestia James Deani buruzkoa izan zitekeen, Montgomery Clifti buruzkoa, Jim Morrisoni buruzkoa... heriotzaren glamour handiak, pertsonak behin betikotzen ditu".

Abestiaren jatorrizko hitzetan, hasierako lerroan "Goodbye Norma Jean" ("Adio Norma Jean") esaten da, alegia, Marilyn Monroeren aipamen argi eta garbia eginez.

1997an Elton Johnen adiskidemina zen Diana Galeskoaren heriotzaren harira, abeslariak haren omenez zenbait hitz aldatu eta abestia eskeini zion.

## Kanpo estekak 
* *Candle in the Wind* abestia entzungai. Youtube.com
Made in England (abestia)

***Made in England*** (euskaraz *Ingalaterran Egina*) Elton John britainiar musikari eta abeslariaren abesti bat da. 1995eko *Made in England* diskoan argitaratua izan zen.

Abestiak Ingalaterran jaio izanaren harrotasuna edo gorazarrea egiten du, hortik bere doinu itsaskorrak Erresuma Batuan eta bereziki Ingalaterran sekulako arrakasta izatea.

## Kanpo estekak 
* *Made in England* abestia entzungai. Youtube.com
EAS

**EAS** hauetako bat izan daiteke:

* **Eusko Alderdi Sozialista**, Hego Euskal Herriko alderdi politiko abertzale eta sozialista;
* **Euskararen Adierazle Sistema**, euskararen egoera sozialaren berri ematen duen adierazle sorta.
Poble Lliure

**Poble Lliure** (PL, euskaraz: Herri Aske) Herri Katalanetako nazio askapen mugimenduaren barne kokatzen den antolakunde independentista eta sozialista da.

2014ko azaroan sortu zen 80 eta 90-ko hamarkadetako arlo eta esperientzia ezberdinetako antolakunde iraultzaile ezberdinek esparru eta borroka komun batean batzea erabaki zutenean, besteak beste, antolakunde ezberdin horiek mugimendu sindikaletik, lurraren defentsarako mugimendutik, ikasle, gazteri eta hizkuntzaren defentsarako mugimenduetatik zetozen.

Poble Lliurek CUP (Candidatura d'Unitat Popular, euskaraz: Herri batasun hautagaitza) masen borrokarako instrumentu ezinbestekotzat jotzen du ezker independentista bera indartzeko bidean. Poble Lliure alde agertu zen hasieratik CUPek erabaki zuenean 2012an Kataluniako parlamentuan parte hartuko zuela, baita CUPek 2014an europar parlamentuan parte hartu behar zuenaren aldeko korrontean kokatuta dago.

Poble Lliurek, Herri Katalanen askapen nazionalerako antolakunde gisa, "Poble en lluita (euskaraz: herria borrokan)" dinamikako hainbat esparru, elkarte eta plataforma ezberdinetan lan egiten du; nazioa, lurraldetasuna, independentziaren beharra, internazionalismoa eta klase kontzientzia landuz.

Antolakunde independentista, sozialista eta feminista honek ANCren (Assemblea nacional catalana, euskaraz: Kataluniako nazio asanblada) barruan ere lan egiten du, soberanismo eta independentismo guztia batzen duen nazio asanblan.

2016ko ekainaren 12an bere nazio batzarra ospatu zuten eta egun bereko arratsaldean "ezker katalanen itun abertzalea" deituriko akordioa proposatu zuen ekitaldi politiko batean.

## Erreferentziak 
# «Neix "Poble Lliure", la nova organització estratègica de l'esquerra independentista». llibertat.cat, 30-11-2014. [Consulta: 7 desembre 2014].
# «Poble Lliure: 'No podem renunciar a l'alliberament social i nacional dels Països Catalans'». llibertat.cat, 07-12-2014. [Consulta: 7 desembre 2014].
# «Poble Lliure i Endavant: dues visions d’articular la unitat popular». directa.cat, 03-12-2014. [Consulta: 7 desembre 2014

## Kanpo estekak 
* Poble Lliure (PL) webgune ofiziala
Langile Sindikatu Koordinakundea

**Langile Sindikatu Koordinakundea** (katalanez eta jatorrizko izenaz: **Coordinadora Obrera Sindical**, COS) 1987. urtean sortutako Katalan herrietako nazio, genero eta klase askapenerako sindikatua da.

1987. urtean Kataluniako Langileen Sindikatu Konfederazioak bertan behera utzi zuen bere jarduera Kataluniako Sindikatu Konfederazioan batzeko, baina bere militantziaren zati handi batek Langile Sindikatu Koordinakundea sortu zuen handik gutxira, Katalan Herrietako ezker independentistaren babesa eta sustengua jasoko zuena.

Langile sindikatu koordinakundea Kataluniako Sindikatu Batasunaren Koordinakundearen parte da beste sindikatu batzuekin batera.

COS izenaz ezagutzen den sindikatu hau katalan nazio askapenerako mugimenduko parte da, eta oro har, Katalan Herrietako ezker independentistaren sindikatu erreferentea.

## Kanpo estekak 
- Langile Sindikatu Koordinakundea, webgune ofiziala
Monnow zubia

**Monnow zubia** (galeseraz *Pont Trefynwy* eta ingelesez *Monnow Bridge*) Galesko Monmouth udalerrian dagoen zubi bat da, Monmouthshire konderrian. Monnow ibaia zeharkatzen du.

Denera 34,80 metro luze eta 7,30 metro zabal ditu. Hiru begi eta ibaian dauden 2 pilare ditu. 1272an eraikitzen hasi zen. Bere ezaugarri nabarmenena duen Ate-Dorrea da.

## Iruditegia 

Irudi:Monnow_Bridge_-_geograph.org.uk_-_1070447.jpg|Zubia.
Irudi:Farmers'_market_on_Monnow_Bridge_-_geograph.org.uk_-_670778.jpg|Baserritar merkatua eta zubia.
Irudi:DYKGatehouse.jpg|Ate-Dorrea.

## Kanpo estekak 
* Monnow zubia. Structurae.bet
Arran (argipena)

**Arran** izenak adiera hauek ditu:
* Arran (antolakundea): gazte antolakundea, Katalan Herrietako ezker independentistakoa.
* Arran (abeltzaintza): abeltzaintzan erabiltzen den ezkila antzeko tresna, *zintzarri, joare, bulunba* eta *klask* ere deitua.
San Joan Bataiatzailearen eliza (Anoeta)

**San Joan Bataiatzailearen eliza** Gipuzkoako Anoeta udalerrian dagoen eliza bat da, Tolosaldea eskualdean. Herriko santu zaindaria den San Joan Bataiatzaileari sagaratua dago.

## Iruditegia 

Irudi:Anoeta - Iglesia de San Juan Bautista 1.jpg|Eliza.
Irudi:Anoeta - Iglesia de San Juan Bautista 3.jpg|Eliza.
Irudi:Anoeta - Iglesia de San Juan Bautista 4.jpg|Atzealdea.

## Kanpo estekak
Come On Eileen

***Come On Eileen*** (euskaraz *Goazen Eileen*) Dexys Midnight Runners britainiar pop-rock musika taldearen abesti bat da. 1982ko *Too-Rye-Ay* diskoan argitaratu zuten.

Hego Euskal Herrian luzaroan Euskaltel telekomunikazio konpainiaren iragarkietako doinua izan da.

## Kanpo estekak 
* *Come On Eileen* abestia entzungai. Youtube.com
Gregorio Allegri

**Gregorio Allegri** (Erroma, 1582 - *ib.*, 1652) musikagile erromatarra, Erromako Eskolako, (musika barrokoa), ordezkaririk nabarmenetakoa eta Domenico Allegriren anaia. Elizgizona eta abeslaria (tenor) ere bazen.

## Erreferentziak
Take On Me

**Take On Me** (euskaraz *Har Nazazu*) A-ha norvegiar pop-rock musika taldearen abesti bat da. 1985eko *Hunting High and Low* diskoan argitaratu zuten.

1980ko hamarkadako bigarren erdiko maitasun abesti hedatu eta entzunenetakoa izan zen, garai hartan modan zeuden sintetizadoreak erabili zituen. Bideoklipak ere arrakasta handia izan zuen, benetazko pertsonak eta marrazkietako irudiak elkarnahasten baizituen.

## Kanpo estekak 
* *Take On Me* abestia entzungai. Youtube.com
Familiako Itunak

**Familiako Itunak** (1733-1789), XVIII. mendean Espainiako Erresuma eta Frantziako Erresumen arteko hiru itun izan ziren. Bere izena Borboi etxetik dator, izan ere bai Frantzia bai Espainiako erregeek dinastia honen partaide ziren.

Familia hauen arteko loturek, Ingalaterraren eta Austriako Inperioaren aurka indartzeko beharraren ondorioz sortu ziren eta Frantzia eta Espaniako kanpo-politika bideratu zuten urte hauetan.

Lehen Ituna: Filipe V.ak eta Luis XIV.ak sinatuta 1733ko azaroaren 7an. Espainiak Italian aurretik izandako jabetzak Filipe V.ak berreskuratzeko; Luis XIV.ak bere aitaginarrebari, Poloniako erregeari, laguntzeko. Lehenak Napoles eta Sizilia berreskuratu zituen, eta Karlos semea egin zuen errege; bigarrenak ezin izan zion tronua itzuli Estanislao Poloniakoari.

Bigarren Ituna: Monarka berek 1743ko urriaren 25ean Ingalaterraren aurka sinatua. Fernando VI.ak Espainiako tronua hartu zuenean, neutraltasuna aldarrikatu zuen, eta, trukean, Italiako Milan eta Parma jaso zituen.

Hirugarren Ituna: Luis XVI.a Frantziakoak eta Karlos III.a Espainiakoak sinatua, 1761eko abuztuaren 15ean, Ingalaterraren aurka egiteko.

## Kanpo estekak
Judit Schweinfurtekoa

**Judit Schweinfurtekoa** (1010eko hamarkada - 1058ko abuztuaren 2) Bavariako printzesa izan zen, Bohemiako dukesa ezkontidea eta Hungariako erregina, Petri I.a Hungariakoarekin ezkondu eta gero.

1010 eta 1015 artean jaio zen Bavarian. Aita Henrike Schweinfurtekoaren eta ama Gerberga ziren. Gaztea zenean Bretislao I.a Bohemiakoari eman zioten ezkontzeko, antzinako eslaviar ohitura jarraituz bahitu zuena. Berarekin Vratislao edo Ratislao izeneko seme bat izan zuen, garrantzia berezirik gabekoa historian. 1038an Petri I.a Hungariakoarekin ezkondu zen, Eztebe I.a Hungariakoaren heriotzaren ostean errege izan zena.

Petriren heriotzaren ostean Alemaniako lurretara itzuli zen eta 1058ko abuztuaren 2n hil zen.
Briga (gazte antolakundea)

**Briga** 2005. urtean sortu eta gazte berriez osaturiko antolakunde independentista, sozialista, feminista, internazionalista eta antikapitalista iraultzailea da.

Galiziako Nós-Unidade Popular zenaren eta Primeira Linha alderdi komunista eta independentistaren gazte antolakunde erreferentea da.

AGIR ikasleri mugimenduarekin harreman estuak ditu eta biak ala biak Galiziako askapen nazionalerako mugimenduko kide dira.

Brigak sozialista/komunista, antiinperialista, antiautoritario, ekologista, independentista, antifaxista, feminista eta internazionalista gisa definitzen du bere burua. Bere helburua patriarkatutik eta kapitalismotik kanpo egongo den Galizia batu, independente, sozialista, feminista eta galegoa eraikitzea da.

## Kanpo estekak 
* Briga antolakundearen webgunea
Isca!

**Isca!** Galiziako gazte antolakunde ezkertiar antikapitalista, nazionalista galiziarra eta independentista da.

## Antolakundea 
Compostelako Donejakuen edo ezagunagoa den Santiago de Compostelan sortu zen 2006-ko ekainaren 16an. Isca!-n BNG-ko sektore batek, ikasleri mugimendukoek, Galiza Novako sektore kritikoek eta UMG-ko eszisio batek militantzen dute eta bere lehen agerpen publikoa 2006-ko uztailaren 25eko Galiziako egun nazionalean izan zen, BNGk deituriko manifestazio batean.

Isca! BNG-ren parte den Sozialismorako Galiziar Mugimendua deituriko alderdi komunista eta independentistako gazte antolakundea da.

## Helburuak eta jarduera 
Isca!-k gazte mugimendu asanbladazalea eta demokratiko bezala definitzen du bere burua. Bere jarduera politikoa independentziara eta sozialismo/komunismora bidean Galiziako gazteri iraultzaile osoa antolatu eta batzean datza. Gazteriaren formakuntza teorikoa lantzen du ekintza praktikoetara eta eraikuntza kolektibora bideratzeko.

Galiziako nazionalismoa eta marxismoa uztartzen duen gazte antolakundea da eta bere lan ildo nagusienak alternatiba sozialista eratzea, galiziar hizkuntza mugarik gabe garatzea eta independentziarako beharra azaleratzea dira.

Patriarkatua eta kapitalismoa gaindituko duen galiziar estatu independente, sozialista eta feminista du helburu Isca! antolakundeak.

## Gizarte mugimenduetan lana 
Jardun propio eta autonomoa eramateaz gain, BNG-ko koalizioan ere jardun politiko eratzailea egiten du eta baita Galiziako herri mugimendu eta ikasleria mugimenduetan ere, esate baterako Erguer - Estudantes da Galiza ikasle antolakundearekin ere harreman estrategiko estua du.

## Kanpo estekak 
* Isca! antolakundearen webgune ofiziala
Świętosława Poloniakoa

**Świętosława Poloniakoa** (; c. 1046-1048 – 1126ko irailaren 1a) Vratislaus II.a Bohemiakoaren hirugarren emaztea izan zen, dukesa ezkontidea lehenengo eta Bohemiako lehen erregina 1085tik aurrera. Kasimiro I.a Poloniakoa eta Maria Dobroniega Kievekoaren alaba zen, premislidar etxeari lotua bere birramonaren aldetik. Bere anaia Boleslaus II.a Poloniakoa eta Vladislaus I.a Herman Poloniako agintariak izan ziren.

Świętosława Vratislausekin ezkondu zen 1062an, aurreko dukesa Adelaida Hungariakoaren heriotzatik urtebetera. Aurreko emaztea, Maria, erditzerakoan hil zen. Ezkontzerakoan 15 urte edo 22 izan zitzakeen, iturri ezberdinen arabera. Bere ezkontzarekin Polonia-Alemania gatazkan Bohemiaren neutraltasuna bermatu zen. Lau seme-alaba izan zituzten, eta Vratislausek jada beste lau zituen. Gazteena, Soběslav, 1075. urtearen inguruan jaio zen. Bere seme Vladislaus I.a Bohemiakoa eta Soběslav I.a Bohemiakoa duke izan ziren, eta bere alaba Judith Bohemiakoa Wiprecht izeneko aliatu eta lagunarekin ezondu zuten.

1085ean bere senarrarekin batera Bohemiako errege eta erregina izendatu zituzten, baina informazio gutxi dago bere inguruan.

1092an alargundu zen eta borrokaldia hasi zen Bohemiako tronuaren inguruan. 1111n Vladislaus I.a eta Bolesław III.a Poloniakoaren arteko negoziazioetan egon zen. Vratislauren heriotzaren ostean bere seme Vladislaus eta Sobeslaven arteko gatazka baretzen saiatu zen. 1125ean Vladislaus I.ak erabaki zuen Oton II.a Moraviakoa izango zela ondorengoa, bere seme Vladislauren alaba Richeza Bergekoak ere hala nahi zuelarik. Świętosławarenm eraginez semeak iritzia aldatu zuen eta bere anaiarekin bakea egin.
Wirpirk Tenglingekoa

**Wirpirk Tenglingekoa** (edo Virpirka, Wilburga, Hildburga) Konrado I.a Bohemiakoaren emaztea izan zen eta 1092tik aurrera Bohemiako dukesa. Sieghard Tenglingekoaren alaba zen. Bi seme alaba izan zituzten, Ulrike I.a Brnokoa eta Luitpoldo Moraviakoa.

Konrado Moravian boterea eskuratzen joan zen. Vratislaus II.a Bohemiakoak ez zuen hori nahi eta Brno setiatu zuen 1091ean. Baina erregearen seme Bretislausek matxinada gidatu zuen armadan. Wirpirkek Vratislausen kanpamentua bilatu eta babesa eskatu zion. Azkenean Konrado bere oinordekoa izatea onartu zuen, nahiz eta denbora gutxi egon zen karguan.
Richeza Bergekoa

**Richeza Bergekoa** (c. 1095 &ndash; 1125eko irailaren 27a) Vladislav I.a Bohemiakoaren emaztea eta Bohemiako dukesa izan zen. Henrike I.a Begekoaren eta Adelaida Mochentalekoaren alaba zen. Ezkontza 1111 baino lehen izan zen, eta bere ahizpa Sofia Bergekoa beste premislidar batekin ezkondu zen, Oton II.a Moraviakoa. Hirugarren ahizpa, Salomea Bergekoa Poloniako dukea zen Bolesław III.a Poloniakoarekin ezkondu zen.

1125an Vladislav I.a hiltzen ari zela bere ahaide Oton II.a Moraviakoa aukeratu zuen ondorengo, Richezaren adostasunarekin. Świętosława Poloniakoa amak ideia aldaerazi zion eta bere anaia Sobeslav I.a Bohemiakoa izendatu zuen ondorengo bere ordez.

Vladislaven heriotzaren ostean Richeza Zwiefaltengo monasteriora bizitzera joatea erabaki zuen, baina 1125eko irailaren 27an hil zen, bidean zela.
Habana Zaharra

**Habana Zaharra** Kubako hiriburuaren zonalde zaharrena eta historikoa da. Oraindik-orain garai kolonialaren aztarna ugari erakusten ditu, baita garai bateko harresien aztarnak. Harresiak botatzeko lanak 1863an hasi ziren. Habana Zaharrak 5 km² ditu eta Gizateriaren Ondarea da.

## Deskribapena eta berreskurapena 
Habana hiria historian zehar oso hiri kosmpolita izan da eta, ondorioz, hiriaren antolaketan eta arkitekturan oso estilo eta garai desberdinek tokia aurkitu dute. Espainiako Koroak, britaniarren, frantsesen, estatubatuarren presentziak hiria markatu dute.

Espainiar kolonialismoak arrasto handiak utzi zituen baina XX. mendean zehar estatubatuarrek garai haietako eraikin asko bota zituen itxura neoklasikoaren beste batzuekin ordezkatzeko. Iraultzaren garaipenak, bestetik, eraikinen kontserbazioa mugatu zuen. 1990eko hamarkadan, azkenik, Habana Zaharraren antzinako estiloa berreskuratzeko lan handia eragin zion hiriak. Lan horretan garrantzitsua izan da *Oficina del Historiador de la Ciudad* edo Hiriaren Historialariaren Bulegoaren eragina. Aipagarria da ere bertako biztanleen lana.

1982an, Unescok Habana Zaharra Gizateriaren Ondarea izendatu zuen. Gaur egun oso zonalde turistikoa eta interesgarria da.

## Eraikin nagusiak 
Hona hemen ezagunenak:
* Habanako Kapitolioa
* Habanako katedrala
* Habanako Castillo de la Real Fuerza
* Habanako Arma Plaza
* Morroko gaztelua
* San Carlos de La Cabaña gotorlekua
* Frantzisko Asiskoaren Basilika
* Kubako Arte Ederren museoa
* Gobernadorearen Jauregia
* Iraultzaren Museoa
* Bacardí eraikina
* Plaza Zaharra
* Antzoki Nagusia
* Neptunoren iturria

## Galeria 

File:Plaza de la Catedral (Havana) 2.jpg|Katedralaren plaza.
File:Capitolio, Habana (cropped).jpg|Kapitolioa.
File:Havana Theatre.jpg|Antzoki Nagusia.
File:2012-02-12 099 IMG 6959.JPG|Katedralaren goiko partea.
File:Katedra w Hawanie.JPG|Habanako katedrala
File:Calle Mercaderes, Habana Vieja, La Habana, Cuba. agosto de 2016.jpg|Merkatarien kalea.
File:Cuba L'Habana palazzo del governatore.jpg|Kubako Arte Ederren museoa
File:Church of Angel Custodio, Havana.jpg|Aingeru Zaindariaren eliza.

## Erreferentziak 
## Kanpo estekak 
* Habe Ikasbil webguneko informazioa.
* ["Habana Zaharra zaharberritzen hasi dira", EITB, Mikel Reparaz(https://eu.wikipedia.org/wiki/Mikel_Reparaz), 2015/8/16.]
* :Unescoren informazioa.
Purna (gazte antolakundea)

**Purna** Aragoiko ezker independentistako gazte antolakundea da. 2010-eko otsailean sortu zen ofizialki, Estatu aragoiar alderdiko gazteri ohia zen Astral gazte antolakundea eta gazteri aragoizalea batu zirenean.

Antolakunde honek independentista, sozialista, feminista, ekologista eta iraultzaile definitzen du bere burua.

## Helburu politikoa 
Ezker independentistako gazte antolakunde bezala, Purnak Aragoiko estatu independente, sozialista eta feminista aldarrikatzen du, hizkuntza aragoiera (ekialde muturrean katalana ere defendatzen du) ardatz izango duena.

## Presentzia 
Gaur egun, 50 militante aktibo baino gehiago ditu Aragoiko lurralde luze zabaletik hedatuak, bere presentziarik handiena Aragoiko hiribururik nagusienetan ematen da, batez ere, Huescan, Teruelen eta Zaragozan, baina Aragoi beherea, Albarrazingo mendilerro, Jazetania eta Kalataiuko eskualdetan ere badu bere presentzia.

## Harreman politikoak 
Purna Puyalón de cuchas alderdiko gazte antolakunde erreferentea da, eta maila nazionalean Ezkerreko Bloke independentista fronte zabalaren parte da, Puyalón, Aragoiko Langileen Sindikatua eta beste hainbat alderdi zein mugimendu soziopolitikoekin batera.

## Kanpo estekak 
- Purna antolakundearen web ataria
The Magdalene Sisters

***The Magdalene Sisters*** () Irlandar-britaniar 2002. urteko film bat da. Benetako gertakarietan oinarrituta dago. Filma Peter Mullanek idatzi eta zuzendu zuen. Filma hiru emakumeen historia azaltzen du Irlandako Magdalenako komentuan. Komentu horretara "galdutako" neskak bidaltzen zituzten gizartetik baztertzeko asmoz.

## Laburpena 
Historia 1963. urtean hasten da, hiru emakume Magdalenen babes-etxean indarrez sartzen dituztenean. Hiru neska horiek Margaret, Bernadette eta Rose dute izena baina Roseri izena aldatu zieten, Patriciari. Emakume “gaiztoak” izateagatik sartu zituzten komentu hartan. Komentuan, gehienbat, emakume bortxatuak, ama gazteak, prostituta izandakoak edo oso oso txiroak ziren emakumeak zeuden. Emakume hauek Irlandan oso txarto ikusita zeuden, beste pertsonei arriskuan jartzen zietela esaten zutelako.

Filmaren korapiloan, ikusi dezakegu nola Bridget ahizpa eta gainerako mojak txarto tratatzen zituzten han barnean, bere borondatez kontra zeuden emakumeak. Filmean, kasu berezi bat nabari dezakegu, Crispinaren kasua. Crispinak adimen-atzerapen bat du eta komentuko apaiz batek bortxatuta izaten du, Fitzroy deituriko apaiz batek. Crispinak ume bat izan zuen baina kendu zioten eta bere ahizpari eman zioten.

## Pertsonaiak 
## Sariak 
Peter Mullanek, filmaren zuzendariak, izendapen bat izan zuen 2002. urtean, BAFTA zuzendari hoberenari, baina ez zuen irabazi.

Filmak izendapen bat izan zuen 2002an BAFTA britainiar pelikula hoberenari, baina ez zuen irabazi.

The Magdalene Sisters, Urrezko Lehoia (Leone d'Oro) saria irabazi zuen 2002. urtean Veneziako Nazioarteko Zinemaldian.

## Kanpo estekak
Emma Italiakoa

**Emma Italiakoa** (948aren inguruan jaioa - ?) Mendebaldeko Frantziako erregina izan zen Lotario Frantziakoaren emazte gisa. Euren seme Luis V.a Frantziakoa azken errege karolingiarra izan zen.

948aren inguruan jaioa Lotario II.a Italiakoa eta Adelaida Italiakoaren alaba bakara zen. Bere aita 950an pozoitu zuen bere aurkari politikoa zen Berengario Ivreakoak. Berengario saiatu, zen, gainera Emmaren amarekin ezkontzen, honek erresuma bere semearentzat aldarrikatu baitzuen; Adelaida Oton I.a Germaniako Erromatar Inperio Santukoarekin ezkondu zen bigarren aldiz eta berarekin Oton II.a eduki zuen.

977an Emmaren koinatuak, Karlos Lorrena Behereakoak, Aszelino Laongoa apezpikuarekin fideltasun eza izateaz akusatu zuen. Erregina eta Apezpikua Sainte-Makreko sinodoan errugabe zirela esan zuten, eta Karlos Mendebaldeko Frantziatik deserriratu behar izan zen. Emmak, hala ere, bere oinordekotza ziurtatu nahi zuen eta Lotariori eskatu zion erregearen laguntzaile izendatzea; Lotariok egin zuen, baina ez zion botererik errealik eman.

Lotario 986ko martxoaren 2an hil zen eta Luis semea izendatu zuten errege. Laster Emma eta Aszelino Laongoa gortetik kaleratu zituen, Lotario pozoitu izana leporatuz. Luis 987ko maiatzaren 22an hil zen, oinordekorik gabe. Hurrenog hilabeteetan bere anai-ordea Karlosek Laon hiriburua hartu eta bere burua errege izendatu zuen; hala ere, Hugo Kapetarra, Frankoen duke zena aukeratu zuten errege 987ko uztailaren 3an. Ondoren emandako gatazketan Aszelino Hugo Kapetarrarekin lerrokatu zen eta, horrela, azken karolingiar erregea Orleansen gartzelaratu zuten.

Emmarekin zer gertatu zen ez dago argki. Bi bertsio ezberdin daude: baliteke Borgoinako konbentu batean hil izana edo Boleslaus II.a Bohemiakoarekin ezkondu izana. Kasu horretan Emma Mělníkekoa eta Emma Italiakoa pertsona bera izango lirateke eta Oldřich izeneko seme bat izan zuten.